
Ain Regiment:wie man lich 
voꝛ der newen Plage / Der Engliſche Schwaiß 
genannt / bewaren / Vnd ſo man damit 
ergryffen wirt / darinn halten ſoll / 
Durch Eur icium Coꝛdum / 

Der Artzney Doctoꝛem 
vnd Pꝛofeſſoꝛem zů 
Marpurg. 


— 


Den Erſamen weyſen Her⸗ 
ren / Burgerm aiſter vnd gantzem Rath der Statt Mar⸗ 
purg / ſampt allen vnterſeſſen des Fürſtenthumbs 
zꝛz Heſſen / Wünſche ich Euricius Coꝛdus der 
Ertz ney Doctoꝛ / vnd pꝛofeffoꝛ / Gnad 
vnd Frid in Chꝛiſto vnſerm Herꝛn. 


( Mſamen weyſen vñ gün⸗ 

N Stigen lieben Herꝛen vnnd freünde / Es hatt mir 
meins G. H. Camerſecretarius / Johannes Raw võ Noꝛ⸗ 
deck / heüt vñ voꝛ dꝛeyen tagen / geſchꝛibẽ / von ainer newen 
vngehoͤꝛten erſchꝛocklichen kranckhait / ſo in vilen gegend 
mitnacht zur See zů / vnd auch bey vnd neben vns gelegen 
Stetten / Flecken vñ Doͤꝛffern / alſo in kurtzer zeit gewuͤtet 
das ſy über das dꝛittayl der menſchen hinweg genommen 
hat / er auch das ſchnell gerůcht durch fo ainen kurtzẽ weg 
zů uns kõmen iſt. Vnd wolt Gott das es allain bey ſolchẽ 
gertichebelyben / vnd nit auch eben diſe felbige kranckhait 
mit jm in vnſer land einſchleichen woͤlt. 

¶ Dieweil ich nu durch vnſern G. h. vnd Lands flrſten 
alher / als ain Doctoꝛ der Ertzney / dieſelbigen hie in ſeiner 
F. G. new angerichten Hohenſchůl / zů leeren / vñ diß mein 
vatterland vnnd haymat iſt / will mir neben Chꝛiſtlicher 
pflicht / von wegen baid meiner Profeffion vnd kindtlicher 
milde vñ trew gebüren. Zü erſt euch Herꝛn on Burgern zů 
Marpurg / bey denen ich mich nydergelaſſen hab / vnnd 
nachuolgends gem ainer landtſchaft / meinen rat vñ hilff 
wes mir des der Almechtig Got verlyhen hat / wider diſe 
obgenantẽ ſucht mitzůtaylen. Vnd das ich mit wenig woꝛ 
ten / mein fürnemen entrichte / will ich zũ erſten der kranck 
hait weſen vnd aygenſchafft / kürtzlich iberlauffen. Wie 
wol diſe erſchꝛoͤckliche vnd eylend toͤdende kranckhait ain 
Beil: plage Gottes iſt / uber uns hoch verdienten / bayd 

Papiſtiſchen vnd (wie man une nennet) Euangeliſchen / 
außgeſchůt / das jgene ſein Goͤttlich woꝛt ſo Tyranniſch 
verfolgen / vnd diſe / die daſſelbige angenõmen haben / ſo 
vndanckbar verachten / So entſpꝛinget ſy doch durch na⸗ 
türlich mittel / ale naͤmlich / auß ettlichen vncoͤꝛperlichen 
aygenſchafften / vnd ſonſt andern euſſerlichen verwand⸗ 
lungen / damit der lufft / darinn wir weben / verꝛuckt vnd 
vergifftet / vil menſchẽ ſo durch jre natur vnd Complexion 
der entpfelich ſeind / anſtoſſet / das jr geblůt mit erhitzter 
fewle entzündt / vnnd in toͤdtlich gifft verwandelt wirdt. 
Denn es leeret vns die hohe vnd werde kunſt der Artzney / 
das vnſer lebẽ auß den lebendigen gayſten (wie wir ſy nen 
nen) vnd die ſelbigen gayſte / auß dem allerſeuberſt en vnd 
beſten / bayd blůt vnd luffe im bergen gekocht / berayttet / 
vnd darnach in den gantzen leib getriben / vnnd zertaylet 
werden. Wann nun vnſer ſpeyß vnnd tranck / darauß das 
blůt wirdt / aint weder boͤß oder tiberflüſſig / vnd der Iuffe 
baid durch haimlichẽ einfluß der Sterne (welche Gottes 
dulmetſcher ſeind) durch ſtette Früchte vnge witter (wie 
diß jar vil geweſt) verꝛuckt vñ vergifft / iſt von noͤten / das 
das blůt im leybe auch gifftig ſey / vnd den lebendigen gay 
ſten vntüchtig feüchtunge gebe. Darauf von not wegen / 
der ſchnell vnd ge wiſſe todt volgen můß / doch in alnẽ ehe 
dann im andern / darnach die gifft vil oder boͤſe / die ver⸗ 
legung klain oder groß iſt / Dañ ob wol das hertz kain ver 
ſerendẽ gebꝛechen leyden kan / mügen ſich doch wol die ſel⸗ 
bigen daran erheben / als geſchwer vnd blaͤtterlein / vnnd 
den menſchen bald toͤdten. | 

So beſchleiüß ich nu / das diſe kranckhait / ſey ain ſehnel 
inn wendig vergifftig fieber / auß boͤſem blůt des hertzen / 
vnd überiger verſtoͤꝛetter feüchtung des vmbringenden 
hertzen ſchꝛeyns / auß boͤſem vnd vergifftigem lufft verur⸗ 
ſacht. Vnd ob yemandt mir das nicht glauben wolt / dar⸗ 
umb das hie kain belilen am leybe auffaren / dem ant woꝛt 
ich / Das die groſſe boßhait des ſchnellẽ giffts oe berge 

vnd der KRegierenden krafft des gantzen leibs nicht ſo vll 
friſt gibt / das ſy es außtreyben / vnd inn beülen verſamlen 
kündten / ſonder die weil ſy noch im blůt weyt vom bergen 
iſt / werd ſy von der bewegenden natur durch Schwayß 
auff getriben. 5 1 1 

Darauß volget / das man ſich voꝛ diſer plage mit allen 

ſtucken vnd haltungen / ſo der Peſtilentz entgegen ſeind / 
be waren ſoll vnd kan. Dañ nu vil vnd mancherlay buͤcher 
von andern Ertzten vor mir weytleufftig beſchꝛiben ſeind 
die nit not iſt hie wider zůholen . Allain vas iſt yetzt in der 
eyle mein getrewer radt / vñ ernſte warnũg / Das ſich ain 
yeder / der ſich vor diſer kranckhait be waren woͤll / ſich um 
erſten ett wan von ainẽ gelerten vnd erfarnen Artzte pur⸗ 
gieren laſſe / nach ſeiner natur (die auß perſonlicher gegen 
wertigkait / vñ wol auß gefragtem bericht / vnd nit al ain 
dem harm / wie vnſer Saychguker das volck überredt ha⸗ 
ben / erkañt wirt) alter vñ der vier lay überflöffigen feüch 
tung / auch der zeyt des Jars gelegenhait / vñ aigenſchafft 
Denn daran vil gelegen iſt / das man nicht die gůtte ma⸗ 
terien außtreyb / vnd die boͤſe ſitzen laß / wie allenthalben 
vil landtlewffer vnd truͤgener (ſo mit jren fränel vermeſ⸗ 
ſenhait diſe loͤbliche kunſt ſo ellend ſchenden ) zůthůn pfle⸗ 
gen / wann ſy mit Collocynt oder nieß wurtz / vnd Wolffs 
milch (welche gar ſcharpffe vñ boͤſe purgation ſeind) alle 
Ekranckhaiten zů haylen verhaiſſen dürffen / Gott wirt der 
fraͤuelen moꝛder nit vergeſſen. 

Darnach tiber ain klaine zeyt / ſoll er mit deſſelbigẽ Artz 
tes radt ain zymliche Aderlaͤß thůn. Vñ ain nuͤchter maͤſ⸗ 
fig Regiment in eſſen vnnd trincken halten / welchs nach 
truckenhait vnd kelte gezogen ſey / wie deñ alle ſa wrlechte 
vnd mitt wenig eſſichs gekochte ſpeyſe feind. Hie wer gar 
vil vil von yeder ſpeyſe in ſonderhait zůſagen / es wils aber 
die kürtz diß Tractuͤtlins nit duldẽ / So findt man ſolchs 
alles in den obangezaigten peſtilentziſchen buͤchlein / wie 
nan ſich auch mit der lufft haltẽ ſol / Naͤmlich / das man 


den / ſo er boͤſ⸗ 2/fawl / ſtinckend / neblecht / verſehloſſen vnd 
vnſauber iſt / mit allem fleyß vermeyden ſoll / vnd mit ett⸗ 
lichen wolriechenden kertzlein / vnd andern ſtucken zur tru 
ckenhait / die weil er zů vil feücht iſt / verandern. Neben ai 
nem ſolchen wolgehaltenẽ regiment / můß er auch etlicher 
ertzneyen / ſo das hertz vnd die gayſte ſtercken / ſein blůt vor 
fawlung vnd gifft erhalten / täglich bꝛauchen . Vnd wie⸗ 
wol der ſelbigen vil vñ mancherlay in weytleuffrigẽ buͤch⸗ 
lein bey manchen Artzt n funden werdẽ. Laß ich mir diſe 
nachfolgende ſtuck in der eyle auff diß mal gefallen. Dero 
beſchꝛeybung ich zů Teutſch ſtellen will / daß ain yeder jm 
ſelbſt mache / ob er die ſtucke bekõmen kan · Doch will ich 
ſyhie mir auch beraytten laſſen / dann ain yeder kan mitt 
diſen dingen nicht vmbgeen. | 


Dillulen für diſe er; 
ſchꝛockenliche plage. 

¶ Nym̃ des beſten aloes / das man nennet Succotrinã 
v. lot. Maſtig / Mirꝛhen / yedes. ij. lot⸗ gůtten Oꝛientali⸗ 
ſehen ſaffran · j. lot / zůberayten Coꝛiander / vnd koͤmel ye⸗ 
des. iij. quintlin / Toꝛmentil wurtzel. iij lot / Roten Bolus 


j. lot / Geſigelte erden. j. lot. Der klainen Baſilien ſamen 


Citrinatoͤpffel ſamen yedes. ij. q uinclin / Saurampfferſa⸗ 
men dꝛithalb quintlin / Behenwurtzeln weyß vnd rot yer 
der. j. quintlin / Weyß vñ rot ſandeln ſchab yedes ain halb 
quintlin / Paradeyß holtz / Caſie lignee yedes nicht gar ain 
halb quintlin / Creũtz auß ains Hirſchen hertzen / Rot Co⸗ 
rallen / Gebꝛennt Helffenbam / yedes ain halb quintlin/ 
ſtoſſe yedes in ſonderhait zů puluer / meng es zůſamen / vñ 
mach ain tayglin / Biſtu bey ainer Apotecken / mit ſyrup 
von ſauren Citrinatoͤpffel ſafft / oder wa du den nicht ha 
ben kanſt / mit fa wrampffer ſafft. Diſer tayg wirdt groß/ 
vnd künnen jn vil lewt berayten la ſſen / vnd vnter ſich t ay 
len / von dem tayglin ſoll man alle moꝛgen / 2 rüber den 
aut 

andern tag / dꝛey Pillulen nemẽ / dero. xij. ain quintlin wer 
gen / Vnd über acht oder viertz ehen tag / anderhalb quint⸗ 
lin / Denn ſy purgieren lynde / verbieten alle fewlung des 
bluͤts / ſtercken das hertze / machen gůtten magen. 


Ander Pillulen:auch 


faſt gutt. | 

Nym̃ Aloes Succotrini.ij.loth. Myrꝛhen / Saffran 
yedes. j. lot. Tannenſchwam Agaricus in der Apotecken 
genannt. iij quintlin / Mirobalanoꝛũ citrinarum.ij.quint 
lin / Chebularũ anderhalb quintlin (man findt ſolche ſtuck 
in der Apotecken) Diptam / Toꝛmentill wurtzel / yedes. j. 
quintlin. Maſtiꝑ / Canneel / yedes zway dꝛit ail ains quint 
lins / Spica nardi auß India / ain ſechſte tayl ains quint⸗ 
lins. Diſem oder Biſem / im Winter / zway Gerſtenkoꝛner 
ſehwaͤr/ im Som̃er oder warmer zeyt Campher dꝛey Ger⸗ 
ſten koͤꝛner / ſtoß zů puluer / ain yedes in ſonderhait mengs 
mit ſaurampffer ſafft / oder ſyrup von citrinatòpffel ſafft 
gemacht / bꝛauchs wie oben von den andern geſagt iſt. 

Ob aber ettliche weren / die nit Pillulen einne men koͤn⸗ 
nen / die ſollen die nachfolgenden koſtlich Latwerg bꝛau⸗ 
chen / welchs gar ain groſſe krafft hat wider alle vꝛſachen 
daher fich obgemelte plage erhept / die net für reyche lewt 
Doch kan fein der gemain man ain gütte notdurfft vmb 
ain zymlichs kauffen. 


Ain Köftlich gutt 
ALatwergen. | | 
Nym̃ roten Bolus / Geſigelt erden / yedes dꝛitthalb 
quintlin /gepuluert Bathonien bleter Ga mander bleter / 
(iſt ain nyder kreütlin / wechſt bey den hecke / in geſt alt der 
krauſen Myntz oder Balſen / darũb es hie auch wild Bal⸗ 
fen haiſt / hat blawlecht bluͤmlin / wachſen oben zur ſeyten 

auß / Daher es auch ainen andern namen hie hatt / neben 

auß genañt / die Sachſen nennen es klaine Loya) Waͤch 
holder beer / Neglin / Muſcat nuß / Muſcat blůe / Imber⸗ 
Zit wan / yedes. j. quintlin / Oſterlucey / Encian / Toꝛmen⸗ 
til / Dictã / Alat wurtzeln / yedes z way dꝛit tail. j. quintlins 
Saluey / Weynrauten / Bachmyntz / Coꝛber / Sawrampf⸗ 
fer ſamen / Citrinatoͤpffel ſamẽ / Maſtig / Weyß weyrach 
klaine Baſilien ſamen / gebꝛeñt Helffenbain / Schab von 
Helffenbain / Schab võ Einhoꝛn (wa es yemands hette) 
rot Coꝛallen / Creütz auß aim hirſchhertzẽ / Paradeiß holtz 
Sandeln holz / all dꝛeyerlay / yedes ain halbs quintlin / 
Perlin / Doꝛonici(iſt ain wurtzel in der Apoteckẽ) Saphir 
Smaragden / yedes ain dꝛittail. j. quintlins / Guldene vñ 
Silberen folien / yedes. vj. in der zal. Roſen zucker / Boꝛagẽ 
blůmenzucker / Ochſenzungenblůmenzucker / weyſſe ſeeblů 
menzucker (die blůmen ſeind weyß / ſchwym men auff den 
ſeen vnd deichen / halb den Koſen / halb den lilien / aͤnlich) 
Sa wer dacteln / in der Apotecken Tamarindi genannt / 
Venediſchẽ Triackes / yedes. j. lot. Gůten hůtzucker j. pfüd 
vnd ain viertail ains pfunds / Roſenwaſſer / Sawrampf⸗ 
fer waſſer / yedes fo vil das gnuͤg iſt / die gepuluerten ſtuck 
ſampt dem zucker zů ainem Latwergen zů machen. Wan 
es haiſſe zeit were / ſoll man. vj. gerſtenkoꝛn ſchwaͤr kampf 
fers in den waſſern zerlaſſen. | 

Diß iſt / wie geſagt / ain koſtlich ficher Ertzeney / wider 
die vergiffeige fewlung des geblüts/ das hertze zů ſtercken 
ſoll ainer des moꝛgens dꝛeymal in der wochen / ſo groß als 
ain halb Coͤſtnitz nem en. Die ſtuck ſo darein gehen / findet 
man inn den Apotecken ſchon berayttet / / ſonderlich die 
edel geſtain / welche ain aygen vnd ſonder art haben / wie 
man ſy zerreyben vnnd berayten ſoll / dem gemainen man 
vnbewiiſt / vnd ſeind vmb ain zymlichs fayl. 

Man mag auch ſolche kůchlin beraytten laſſen. Nym̃ 
Specerey võ den edlen ſtainen / nach der beſchꝛeibũg Me⸗ 
ſue.ij.quintlin / Canneel / Dictami / Toꝛmentil / Doꝛontci / 5 

yedes ain halb quintlin / Crelitz auß aim hirſch hertzẽ / per 
lin / yedes ain dꝛittail . j. quintlins / zůberayten roten bolus 
ij. dꝛittail ains quintlins. Des beſtenzuckers. xiiij. lot. Der 
zucker wirdt mit ſawrampffer waſſer geſotten / vnd nach 
der Apotecker kunſt mit der ſpecerey in kuͤchlin goſſen. 
Ob aber yemañt den koſten vnd muͤhe nicht woͤlt oder 
kund an ſolche Ertzney wenden / der mag vergnuͤget ſeyn / 
mit den gem ainen pillulen / die man alſo machen mag. 
Nym̃ des außerleſen Alo es. j. lot / Mirrhen / Saffran / ye⸗ 
des ain halb lot / Menge diſe ſtuck vorhin gepuluert zůͤſa⸗ 


men / mache ain hart tayglin mit gůtẽ weyn / dauon nym̃ 


alle moꝛgen / oder über den andern tag / dꝛey Pillulen / wie 
ain aͤrbiß / faſte darauff. ij. oder iiij. ſtund / alſo auch nach 
den obgenanten Pillulen vnd Cat wergen. | 
Es mag auch der menſch / den die obgenanten Ertzney 
zů machen verdꝛeüſt / dꝛeym al in der woche dauoꝛ ain gůt 
halb quintlin gůten Venediſchen Triackes nemen / ſonder 
lich im Winter / vñ ſonſt kalter zeyt / oder wañ der menfch 
ain kalte Flegmatiſche Complexion hette / Den hitzigen 
woͤlt ich nicht ratten / das ſy ſein ſteets bꝛauchten / ſonder⸗ 
lich in haiſſer zeyt / Es wer dañ das ſy jn mit ſaurampffer 
waſſer / oder mit Roſenzucker vermengt / einnemen. 
Was ich vom Triackes geſagt / ſoll auch von dem Lat 
wergen Mitridatum genannt / verſtanden werden / denn 
es iſt auß den Hiſtoꝛien kündig / das der Aünig vnd Artzt 
Mithꝛidates / von welchem / als erſtem zůſamen ſetzer di⸗ 
fer Artzney iren namen hat / kainer gifft kund ſterben⸗ Da 
er von den Römern über wundẽ / jm ſelbs damit gern het⸗ 
te den todt angethon / darumb das er mit folcher Ertzner 
voꝛhin bewaret / der gifft gepfleget / vñ ſy jm als ſein ſpeyß 
vnſehedlich gemacht hat . Diß ſoll aber ain yeder gewar⸗ 
net ſeyn / wer Triackes oder Mitridatum genoͤmen hatt / 
ſoll ſtinff ſtund darauff faſten. | | 
Die armen lewtte ſollen roten Bolus zůberayten / oder 
Geſigelt erden in der Apotecken kauffen / vnd allẽ morgen 


oder ja über den anderen tag dauon ain quintlin in weyn 
eſſich zů jm nemen. | | 
So nun der menſeh fich recht nach diſem regimẽt hal⸗ 
tet / vnd zymlich yſſet vnd dꝛinckt / hab ich kainen zweyffel 
Gott werd jn voꝛ ſollicher ſucht genedigklich behuͤtten. 
Darumb ſollen die Schwelger vnd freſſer gewarnet ſeyn / 
das ſy nicht mitt jrem rohen leben / wann ſy diſer Ertzney 
bꝛanchetẽ / vnd nit hulffe / die waren vnd werden kunſt der 
Artzeney lugenhafftig / vnnd verächtlich machen. Denn 
wann ſy ſchon die gantz Apotecken mit dem Doctoꝛ ver⸗ 
ſehlůckten / wurde ſy nicht helffen / wann ſy ſich nicht hal⸗ 
ten. Solche lewt (ſeind ſy annders lewtte zů nennen) ſolt 
man billich nicht annemen / Sonder als Keffer / Gew⸗ 
ſehꝛecken / Rauppen / Schnecken / vnd andere vnniitze ge⸗ 
würme / die den Weyn verderben vnnd verheren / wanns 
Chꝛiſtlich wer / hyn ſterben laſſen. A 
Es iſt offenbar / vnd yederman bewüſt / das das waſſer 
pflegt fewr zů leſchen / das fewr aber mag ſo groß ſein / vñ 
ain ſolche lecke oder zünder haben / das des waſſers fetich⸗ 
te zůgering wer. Wann ain gemain fewer in ainem Wald 
bꝛennet / muͤſſen die dürꝛen ſpachern / reyſer / vnd geriſche 
anhalten / ſo bleyben die feüchtẽ groſſen boͤume ſicher ſton 
Wa aber das fewr zů groß vnd langkwirig beharꝛet / bꝛen 
nen ſy alle mitainander / vnd ſonderlich wañ ſy ain feüich⸗ 
te / die ſolchs fewr noͤꝛet / bey jn haben / Alſo iſt vor kurtzer 
zeyt ain groß thayl des hartz abgebꝛannt / Diß gleychnuß 
mercket / vnd ſeyt gewarnet / das jr nit vil boͤſe materi mit 
liberigem eſſen vnd trincken verſamlet. 


wie ſich der ſo mit diſer 
ſucht begriffen wirt / halten ſoll. 
¶ Ee ich zum andern tayl der Ertzney / vnd anderer be⸗ 
raytung / ſo in der not zů raychen vñ zů gebieten ſeind / kom 
me / Will ich ain klains von den Zaichen diſer in chair 

ſagen. Zum erſt en kömet den menſchẽ diſe kranckhait an / 
mit frieren / zyttern / oder gryſeln / Vnnd iſt diß die vꝛſach / 
Wann der leyb voller boͤſer überiger focht iſt / die auſſer⸗ 
halb den Adern erfawlet / vñ durch die erfewlung erhitzet 
vnd zů let ſt den fürnemſten glydern ſchadet / kommen zů 
ſamen die natürlichen kreffte / ſo den leyb regieren / vnd er⸗ 
retten / ſampt der natürlichen hitz vñ blůt / dꝛingen ſich in 
die inn wendigen glyder / da die boͤſe materi vnd feüchtig⸗ 
kait iſt / greyffen ſy an außzůͤtreyben / ſo werden die euſſern 
thayl des leybs von denen verlaſſen / vnnd volget alſo ain 
froſt / Den froſt aber entpfinden noch haben ettliche nitt / 
ſonder allain die hitze. sta‘ 
Wann ſy aber den feynd ergriffen vnd gefaſſet haben / 
kõmen ſy mit groſſer hitze herfür / vnnd treiben in / ſo vil jn 
miiglich / herauß / welchs nicht fein kan / ſy muͤſſen jn denn 
erſt in groben dampff / darnach in ſchwaiß ver wandelen. 
Nun iſt der ſchwaiß nicht anders / dann ain gůtte natür⸗ 
liche Purgation / der ſelbigen boͤſen feüchtung⸗ welche / ſo 
ſy im leybe belibe / das hertz erſteckte / vñ die lebendige gay⸗ 
ſte( wie oben geſagt ) verdempffete vnd ertoͤdte. 
Darauß folget / das ain yeder / ſo mitt diſer kranckhait 
ergriffen wirdt / ſich bald zů bett mache / auch in den klay⸗ 
dern / ob er die eben anhette ( allain das er ſich loß mache) 
vnd dem ſchwaiß pflege / allenthalben / on das angeſichte 
wol vnd warm zůgedeckt / Doch nit zů haiſſe / das die na⸗ 
türliche hitze vnd kreffte / fo diſe Purgation wircken / nitt 
mit dem ſelbigen Schwaiß herauß gelockt / verſchwinde. 
Darumb werden auch die pflumen betth / vnd beltzdecken 
2 verboten / welchs man doch nicht zů ſeer griündt lich hal⸗ 
ten můß / Dann wa kain ander decke were / müß man ſol⸗ 
che für gůt annemenn e 
Es were aber gůt / das man etliche wüllen deckduͤcher 


l hette / vñ auff legte / Vnd vnderweylen ains abneme / oder 
darzů thette / nach gelegenhait der notdurfft · Item das 
man ainen Haberkabeſack für ain feder betth neme. 

Allain dariñ ſoll man fleyſſig ſeyn / das der kranck / wol 
verſchoppet / von dem kalten lufft nicht angewehet / noch 
der Schwaiß zů rocke getryben werde / Vnnd ſonderlich 
muͤß man den halß / das haupt / die ſchůltern / die ſolen an 
den fuͤſſen wol bewaren. Vnd ob man woͤlte den ſchwaiß 
abwiſchen / welchs faſt gůtt were / ſo ſoll es mit waichen 
warmen leynen duͤchlin / ſyttlich / ſonder wedlen vnd auff 
hebung der decken / geſchehen / Deñ es mag leychtlich dem 
krancken ain greyſelung / dardurch die ſchwaißloͤcher ſich 
zů ziehen / erregt werden. | | 

Sie iſt zů wiſſen / das diß ain feer ſchnell vñ allerſcherpf 
feſte kranckhait iſt / die jre Criſim (wie wir ſagen) das iſt / 
jre vꝛtayl im erſten anſtoß mitbꝛingt / vnd in. xxiiij. ſtun⸗ 
den mit ſolchem ſchwaiß vollendet / Darumb das jre ma⸗ 
teri wuͤttet / vnnd wie es Hipocrates nennet / bꝛünſtet / ſoll 
man die natur mit kainer andern Purgation alßdañ ver⸗ 
hindern / noch mit etwas anders von ſolchẽ jrem kampffe 
abfoꝛderen / ſonder dahin helffen / dahin ſy den feynd auß⸗ 
— Die hande neben ſich legen / vnnd des Schwayß 
Pflegen. e 

Darumb dunckt mich nit geratten / das man dem kran 
cken ſolt bald eſſen vnd trincken geben / Denn wa die ſpeyß 
in magen genommen / wurde die natürliche krefft ſich da⸗ 
hin / die ſelbigen zů kochen helffen / můſſen taylen / vñ auff 
der andern ſeytten villeicht vnderligen / oder ja mangeln / 
Es kan der kranck in ſolcher kurtzer zeyt / hungers halben 
nicht geſchwecht werden. 

Das iſt aber mein radt / das man die natur ſtercke / vnd 
das leydende hertz beware mit etlicher eingenömener erg 
ney / die dem wuͤtende gifft ſtewre / vñ doch gleich ſeer den 
flieſſendẽ ſchwaiß foꝛdere. Darzů finde ich ain edle vnd be 
werte Ertzney / dero ain hochgelerter vñ beruͤmpter Artzt 
in Welſchland / Alexander Benedictus genannt / in ſolchẽ 
fall ſteets gebꝛaucht / vnnd ſy kain mal betrůglich funden 
hatt / Ja ich hab ſelbſt diſe Ertzney auff N acht 

perſonen in Sachſſenland geben / ſeind ſiben auffgeſtan⸗ 
den / die achte nam ſy zů ſpat. | | | 


Holget der Tranck. 


Nym̃ hertzpuluer (ſo nennet man in der Apotecken ain 
puluer auß edlen ſtainen / vnnd andern gůten ſtucken ge⸗ 
macht) ij. quintlin / Schab von Syrſchhoꝛn. j. quintlin / 
Wurm kraut / nit das die marcktruͤger verkauffen / ſonder 
das man in der Apotecken ſem en Santonicũ nennet / an 
ainẽ geſchlecht der Wermut bey Genua wachſend / Myr⸗ 
ren / yedes ain halb quintlin / mengs wol durch ainander. 
Dauon nym̃ ain gůt quintlin / gib dem krancken ſo er nuͤch 
tern iſt (ſonſt waiß ich nit obs ſo wol hilfft) im erſten an 
fang mit warmen weyneſſich / decke jn allenthalben / on 
das angeſicht wol zů / laß jn ſchwitzen. 

Weytter ſoll man den krancken mit andern hertz ſterck⸗ 
ung laben / vnd ja zuͤſehen / das man nicht zů vil ſtipticis / 
das iſt Ertzney / die zůſamen ziehen vnd ſtopffen / bꝛauche 
das der ſchwaiß nicht verhindert werde. Nym̃ hertzpul⸗ 
ner. j quintlin / Boꝛagenblůmenzucker / Seeblůmenzucker 
yedes anderhalb lot / Roſemarinblumenzucker. j. lot / Des 
nediſch Triackes ain halb lot / Syrup von Sa wrceitranat 
oͤpffel ſafft / ſo vil gnůg iſt auß dem ain diinne latwerg zů 
machen / gib jm dauon ja ain wenig zů lecken. 

Man mag jm mit diſem waſſer den übermund vnd die 
naßloͤcher beſtreichen. Nym̃ Roſenwaſſer / L auendelwaſ 
ſer / des beſten wolriechenden weyns / yedes. j. lot / Roſen 
eſſich. ij. lot. Biſem / Ambꝛa / yedes ij. gerſtenkoͤꝛner ſehwaͤr 
Auch ſoll man in den Kamern ynſchlyt kertzen reichern / 
vmb des ſtinckenden ſchwaiß willẽ / Solche vnd der gley⸗ 
chen wolſehmeckend zetiche mag man mancherley machẽ 
Die armen mit vmbhergelegtem obs / doch weren die oͤpf⸗ 
fel darunder beſſer / dann die byren / oder quitten / iſts ans 
derſt war / das etlich ſchꝛeibẽ / die byren ſolten ſolehe kraft 

jrer ſtipticitet / das iſt / zůſamen ziehung von jn laſſen / das 
auch die weiber in den kamern / dariñ byren ligen / ſchwaͤr 
lich geberen ſolten.⸗ 

Ich will hie nicht leeren / das man den krancken / ob jn 
hungert oder dürſte / nach dem ſchwaiß / ſolt ſchmachten 
laſſen / Sonder was gůts waichlichs / vnd das leychtlich 
im magen zů kochen wer / vnd bald ſterckung bꝛechte / ge⸗ 
ben / Doch das nichts von gewürtze / oder ſonſt ain euſſer⸗ 
liche hitze habe / ſonder la we ſey / Als ain geſtoſſen huͤnlin 
ain ſüblin auß ayertottern / weyn / waſſer / eſſich / vnd Saf 
fran zůgemacht / Kalt ding ſoll er meyden. 

Deßgleychẽ ſoll auch der tranck ſein / ain ſchlechter ſaur 
lechter dünne weyn / mitt ſawrampffer waſſer gemengt / 
im weyn land / Im bier land / ain gemain klar dünne bier / 
das es kain vapoꝛes zů haupt fuͤre / welche doch on das / vn 
derweylen in ſolcher kranckhait auffſteygen / das der kran 
cke vnſynnig vnnd mit ainem vnüberwindtlichen ſchlaff 
beladen wirdt. | | 

Solche auffſteigung ſoll man mit eſſich un Roſenwaſ⸗ 
fer verbieten / wañ jm begünnet das haupt wee zů thůn / 
die ſelben auff die ſtirn / doch nit zů vil / ſtreichen / auch ſoll 
man jm den ſchlaff inn den. xxiiij. ſtunden nit geſtatten / 
ſonderlich mit eſſich die naßloͤcher wol beſtreichen / vnnd 
wacker halten / Vꝛſach / wann ain menſch ſchlaͤfft / ziehen 
ſi ch die innwendigen gaiſte vnd das gebluͤte zum hertzen | 
vnd fuͤren alſo die gifft mit jn. | 

Wañ aber diſe zwen böfe zůfaͤlle nit mögen verhindert 
noch zů ruck getriben werdẽ / welchs am mayſten toͤdtlich 
iſt / ſoll man den krancken warm halten / vnd das er ſtill 
im bert bleybe / die decken allenthalben verſchoppen / das 
kain kalter lufft zů jm kum̃ / ob er vngedultig ſich mit vn⸗ 
geſtuͤmigkait tiberwurffe. | 

Nach den verlauffen. xxiiij. ſtunden / wann diſe Crifis 
geſchehen iſt / mag man den krancken auff heben / doch ſoll 
er mit ainem waichen raynen tuͤchlein voꝛhyn⸗ vnder der 

decken den Schwayß wol abwiſchen / vnd ain rain warm 
hembd anlegen / darnach warm beklaidt bey ainẽ Camyn 
oder ſunſt ainem andern fewer geſetze / vnd wa ers begeret 
mit güter ſpeyß erquickt werden / Vnd darnach ſich wider 
zů bett / welchs mit friſchen warmen leylachen berayt ſey / 
begeben / Vnd hinfürt ſo lang biß er ſein voꝛige macht be⸗ 


findet / ſich einhalten / mit fleyſſigem auffſehen / das er ſich 


voꝛ dem lufft beware / dañ daran iſt in diſer gantzẽ kranck 
hait vil gelegen / wie das die vernunfft gibt / vnd die erfa⸗ 
rung geleret hat / in den landen / ſo mit diſer plage haim⸗ 
geſucht ſein. | | 
Es ſoll der kranck im erſten anſtoß nitt zů ſeer erſchꝛe⸗ 
cken / Denn welche ain ſollich Regiment gehalten haben / 
ſeind gemainklich alle auffgeſtanden / Und wie wol es ain 
giffrig fieber iſt / ſo hoͤꝛe ich doch / das es nit ſo hefftig an⸗ 
ſtoſſe / darumb ſollen die ſelbigen krancken nitt fo faſt ver⸗ 
muͤtten noch hilffloß verlaſſen werden. Es wer wol gůt / 
das ſich etliche freunde vnd gute gefellen in yeder ſtatt al 
ſo verbunden / wañ ainer vndter jn kranck wurde / das die 
andern jm in feiner nott dieneten. Wa aber yemandts ye 
fliehen woͤlt vnd künd / ſoll er ain wonung an ain em berg 
der mit gůttem friſehẽ lufft / vnd freyen Sonnſchein trof⸗ 
fen wirt / erwoͤlen / Denn ebene / nidꝛige / waͤſſerige / duncke 
le oꝛtter / ſeind inn diſer kranckhait verdaͤchtig zů halten / 
das zeügen die lande vnd Stette / darinn ſy gewuͤtet hat. 


Alſo vil will ich inn der eyle / auff diß mal von diſer er⸗ 
ſchꝛockenlichen kranckhait geſchꝛiben / vñ ainen yeden das 
gebetten habẽ / Das er auff ſolche Regiment alſo trawen 
wolt / das er Got dem aller beſten Artzt fein eer laſſe / vnd 
jn vmb die ſicherſt vnd gewiſſeſt Artzney hertzlich bitten / 
der woͤll vns voꝛ diſer erſchꝛockenlichen plage ſchützen vn 
ſehirmen / Vnd fein woꝛt bey allen voͤlckern erſcheynen on 
herꝛſchen laſſen / Amen. Geben 5b Marpurg / auff Doꝛn⸗ 
ſtag nach Egidij. Anno. M D. XXIX. 

Dem Erbarn vnnd wolge⸗ 


achten Joanni &Kaw von Noꝛdeck / Heſſiſchem 
8 Camerſecretario / Meinem Bünftis 
gem Herꝛn vnd fretinde. 


II Jeber Herꝛ vnd gutter 
Ä $retind/ich hab ewern willen / ſo vil mir müglich 
gelayſtet / vnnd ain Regiment wider den Engliſchenn 
Schwayß / dauon jr mir geſchꝛibẽ / eylend außdꝛucken laſ⸗ 
ſen / doch des hoffens vnd vertra wen zů Gott / es ſoll di⸗ 
fer meiner dienſt hie vnnoͤttig fein. Es hat der Almechtig 
Gott dem krancken von dem ich euch auff ewern letſten 
bꝛieff ant woꝛtend geſchꝛiben / zů voꝛiger geſundthait ge⸗ 
holffen / Vnd iſt biß hieher nach jm / ſo vil mir bewüſt 
kainer mer damit begriffen. Wir woͤllen ob Got 
will / neben Goͤtlicher barmhertzigkait / vn 
ſers gůtten friſchen luffts genyeſſen / 
Vnd durch diſen kranckẽ gewar⸗ 
net / vnd hinfurt diſer plage 
überſehẽ fein. Das woͤl 
vns der Guͤttig 
Gott geden 
Amen. 
& 


JE wer Euricius Coꝛdus. 


quos nnn lege 
wirrrent 


85 1 


löl rm unen um J 

ane pfennonif 10 

gr pay na mmm 
am coll frryn x 

tali tamen 3 * rer 
in men naa m 


A 
13%; 


abi W aug 


—— —— 7 


